**К ОПУБЛИКОВАНИЮ**

КОМИ РЕСПУБЛИКАЛӦН

**ОЛАНПАС**

**“Коми Республикаын тӧрасян да тӧждысян удж котыртӧм да збыльмӧдӧм серти ӧткымын юалӧм йылысь да Коми Республикаса торъя оланпастэчас актъяс вынтӧмӧн лыддьӧм йылысь”**

**Коми Республикаса Оланпасӧ вежсьӧмъяс пыртӧм йылысь**

Примитӧма Коми Республикаса

Каналан Сӧветӧн 2022 вося лӧддза-номъя тӧлысь 23 лунӧ

**1 статья.** Пыртны “Коми Республикаын тӧрасян да тӧждысян удж котыртӧм да збыльмӧдӧм серти ӧткымын юалӧм йылысь да Коми Республикаса торъя оланпастэчас актъяс вынтӧмӧн лыддьӧм йылысь” Коми Республикаса Оланпасӧ (Коми Республикаса канму власьт органъяслӧн индӧд-тшӧктӧмъяс, 2016, 12 №, 140 ст.; 2018, 19 №, 350 ст.; 2021, 10 №, 199 ст.) татшӧм вежсьӧмъяс:

1. 2 статьяын “Россия Федерацияса субъектъяслӧн оланпас пыртысь (бӧрйӧм) да олӧмӧ пӧртысь канму власьт органъяс котыртан ӧтувъя принципъяс йылысь” Федеральнӧй оланпас” кывъяс вежны “Россия Федерацияса субъектъясын публичнӧй власьт котыртан ӧтувъя принципъяс йылысь” Федеральнӧй оланпас” кывъясӧн.

2. 5 статьяса 3 пункт гижны тадзи:

“3) Россия Федерацияса Оланподулӧн, федеральнӧй оланпасъясӧн, Коми Республикаса Оланподулӧн да Коми Республикаса оланпасъясӧн урчитӧм мукӧд уджмог.”.

3. 7 статьяса 2 пунктын “тӧрасьӧм да тӧждысьӧм серти” кывъяс бӧрын содтыны “, бать-мам дӧзьӧртӧг кольӧм челядь йылысь мыччӧдъяслысь дінмуын канму банк лӧсьӧдӧм да нуӧдӧм серти” кывъяс.

**2 статья.** Тайӧ Оланпасыс вынсялӧ 2023 вося тӧвшӧр тӧлысь 1 лунсянь.

Коми Республикаса Веськӧдлан котырлы лӧсьӧдны ассьыс нормативнӧй инӧда актъяссӧ тайӧ Оланпас серти.

Коми Республикаса Юралысь В.В. Уйба

Сыктывкар

2022 вося сора тӧлысь 4 лун

52-РЗ №